Richard Steele

Siro Richard STEELE (naskiĝis ĉ. 1671 en Dublino - mortis la 1-an de septembro 1729 en Carmarthen) estis irlanda verkisto, ĵurnalisto kaj politikisto. Unu el la fondintoj de la klerisma literaturo en Anglio. 

Kariero
Li estis redaktoro de la London Gazette kaj fondinto de la socie kritikaj ĵurnaloj The Tatler kaj The Spectator. Li ankaŭ verkis por The Tatler sub la pseŭdonimo Isaac Bickerstaff, kiun Jonathan Swift antaŭe uzis en kampanjo kontraŭ la ŝufaristo kaj astrologo John Partridge.

Dum li ankoraŭ estis en la lernejo, li renkontis Joseph Addison, kun kiu li poste evoluigis profundan amikecon kaj proksiman literaturan kunlaboron. Li kreis kelkajn poeziajn kaj dramajn verkojn, sed lia famo kaj literatura signifo baziĝas sur lia nekutime produktiva - kaj fruktodona - ĵurnala laboro. The Spectator (Q581322, la unua numero estis la 1-an de marto 1711, la lasta la 6-an de decembro 1712, entute 555 numeroj estis publikigitaj ĉiutage) estis la plej sukcesa el la publikaĵoj de Steele. Steele estas la kreinto de la gazeteseo, el kiu la ĉefartikolo kaj felietono poste kreskis. La politikaj "eseoj" de Steele servis por disvastigi kaj defendi la vidpunktojn de la  Whig- partio.

El la eseoj kreitaj de Steele kaj Addison, la tiel nomataj portretoj kaj karakterizaĵoj havis grandan literaturan signifon. Ilian verkon rekte influis La Bruyère kun lia "Karakteroj kaj Moroj de Nia Epoko". Tia portreto preskaŭ ĉiam estis fikcia figuro de la eldonisto de aparta gazeto. Sekvante la ekzemplon de "Bickerstaff" de Swift, Steele kaj Addison kreis por ĉiu el siaj gazetoj la bildon de fikcia eldonisto, dotita per biografio kaj karakterizaĵoj, kiuj influis la programon de la gazeto kiel tuton kaj la stilon de individuaj eseoj aparte.

Krome, Steele kaj Addison kreis kelkajn aliajn bildojn, unuigitajn en ian klubon. La "roluloj" de gazetaj eseoj estas ligitaj per la ĝenerala plano de la rakonto kaj interesas la leganton ne nur per siaj roluloj, sed ankaŭ per siaj sortoj, kiuj estas rakontataj en apartaj numeroj, dum la gazeto aperas. El la bildoj kreitaj de Steele kaj Addison, la figuro de iom malmoderna, ekscentra kampara sinjoro, Siro Roger de Coverley, fariĝis klasika. Kune kun ĉi tiuj portretoj (Siro Andrew Freeport, Kapitano Santry, Wil Honeycombe, studento kaj pastro - en "The Spectator", Nestor Ironside kaj la familio de Lady Lizard - en "The Guardian", ktp.)

La eseoj de Steele kaj Addison ankaŭ estas rimarkindaj per tio, ke ili enhavas multajn realismajn priskribojn de la kultura kaj ĉiutaga vivo de la epoko. Per ĉio ĉi, Steele kaj Addison pavimis la vojon por la realisma familia-ĉiutaga kaj moralumiga romano de la 18-a jarcento (Swift, Fielding, Richardson, ktp.).

 Verkaro (elekto) 

 The Christian Hero (1701)
 The Funeral (1701)
 The Lying Lover (1703)
 The Tender Husband (1705)
 The Conscious Lovers (1722)

 En Esperanto aperis 

 Angla Antologio: Pri Rememoro de Infanaĝo.(C.D.A.Capp)

 Fontoj 

 The best plays of the old dramatists: R. Steele; ed. by G. A. Aitken, L., 1894; Selections from the Tatler, Spectator, Guardian, ed. by A. Dobson, Oxford, 1896; The Spectator, ed. by G. G. Smith, with an introd essay by A. Dobson, 8 vls, L., 1897—98; Tatler ed. by G. A. Aitken, 4 vls., L., 1898—99; Letters, ed. by R. B. Johnson, L., 1928.

 Referencoj 

 Eksteraj ligiloj 


 Biografio, luminarium.org
 Profilo, libraryireland.com

Kategorio:Irlandaj verkistoj
Kategorio:Irlandaj poetoj
Kategorio:Irlandaj dramistoj
Kategorio:Irlandaj eseistoj
Kategorio:Irlandaj ĵurnalistoj
Kategorio:Irlandaj politikistoj